วันนี้ CA Herbal มีสาระดีๆ เกี่ยวกับมะเร็งกระเพาะอาหารมาฝากกันค่ะ มะเร็งกระเพาะอาหารเกิดจากการที่เซลล์เยื่อบุกระเพาะอาหารมีการแบ่งจำนวนมากอย่างผิดปกติ ทำให้เกิดเป็นมะเร็งซึ่งสามารถเกิดขึ้นได้ทุกส่วนของกระเพาะอาหาร และสามารถกระจายไปยังอวัยวะอื่นๆ เช่น ตับ ตับอ่อน ลำไส้ ปอด รังไข่ รวมไปถึงต่อมน้ำเหลืองได้อีกด้วย ปัจจุบันยังไม่ทราบถึงสาเหตุที่แน่ชัดของการเกิดโรคมะเร็งกระเพาะอาหาร แต่มีหลายปัจจัยที่เพิ่มความเสี่ยงของการเกิดโรคได้คือ - อายุ: เมื่ออายุมากขึ้นจะมีโอกาสเป็นมะเร็งกระเพาะอาหารมากขึ้น - เพศ: โดยเฉพาะเพศชายจะมีโอกาสเป็นมะเร็งกระเพาะอาหารมากกว่าเพศหญิงถึง 2 เท่า - พันธุกรรม: หากคนในครอบครัวมีประวัติเป็นโรคมะเร็งกระเพาะอาหารจะมีโอกาสเป็นมะเร็งมากขึ้น - อาหาร: อาหารประเภทหมักดอง ตากเค็ม รมควัน จะเพิ่มความเสี่ยงของการเป็นโรคมะเร็งกระเพาะอาหาร - อาชีพ: โดยเฉพาะอาชีพที่ต้องสัมผัสกับฝุ่นและสารเคมี - พฤติกรรมการใช้ชีวิต: เช่น สูบบุหรี่ ดื่มแอลกอฮอล์ ไม่ค่อยรับประทานผักและผลไม้ และภาวะอ้วน อาการของมะเร็งกระเพาะอาหาร ระยะแรกของมะเร็งกระเพาะอาหารอาจไม่มีอาการแสดง แต่เมื่อระยะของโรคมีการพัฒนาขึ้น อาจทำให้มีอาการคล้ายโรคอื่นๆ เช่น โรคแผลในกระเพาะอาหาร โรคไวรัสลงกระเพาะ หากมีอาการผิดปกติ เช่น รู้สึกอาหารไม่ย่อยหรือรู้สึกไม่สบายท้อง ท้องอืดหลังรับประทานอาหาร คลื่นไส้เล็กน้อย ไม่อยากรับประทานอาหาร มีอาการแสบร้อนบริเวณหน้าอก ควรรีบปรึกษาแพทย์ กรณีที่ผู้ป่วยมีอาการลุกลามขึ้น อาจมีอาการดังนี้ คือ รู้สึกไม่สบายท้องโดยเฉพาะช่องท้องบริเวณส่วนบนและตรงกลาง มีเลือดปนในอุจจาระ อาเจียน โดยอาจมีอาเจียนเป็นเลือด น้ำหนักตัวลดลง ปวดท้องหรือท้องอืดหลังรับประทานอาหาร อ่อนเพลีย ที่มา : ศูนย์ทางเดินอาหาร - ตับ โรงพยาบาลบำรุงราษฎร์